
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr. 7665/27.11.2024
RAPORT DE SPECIALITATE
La Proiectul de hotărâre privind aprobarea rețelei școlare de pe raza U.A.T. Liebling, județul Timiș, pentru anul școlar 2025-2026
Subsemnata, Mariana-Corina VLAȘCICI, în calitate de secretar general al Comunei Liebling, prin prezentul raport supun atenției dvs., posibilitatea adoptării unei hotărâri de consiliu prin care să se aprobe: „Proiectul de hotărâre privind aprobarea rețelei școlare de pe raza Comunei Liebling, județul Timiș, pentru anul școlar 2025-2026”, în forma prezentată. 

Ținând cont de:

Având în vedere adresa cu Nr. 32982 din 15.11.2024, emisă de Inspectoratul Școlar Județean Timiș, referitoare la acordarea avizului conform prin care este organizată rețeaua școlară în anul 2025-2026;

Luând în considerare:

- prevederile Ordinului M.E. nr. 6.613/11.09.2024 pentru aprobarea Calendarului operațiunilor de organizare a rețelei școlare, pentru anul școlar 2025-2026; 

Art. 3 (1) Organizarea reţelei şcolare a unităţilor de învăţământ prevăzute la art. 1 lit. e) pct. (i) şi (ii) în care se desfăşoară activitate didactică şi administrativă, după caz, se realizează anual, prin hotărâre a consiliului local sau a consiliului judeţean, cu avizul conform al inspectoratelor şcolare, respectiv al Ministerului Educaţiei. 

(2) Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean prin care este organizată reţeaua şcolară. 

(3) Organizarea reţelei şcolare se realizează, în ordine, cu respectarea următoarelor etape: 

a) realizarea proiectului de reţea şcolară de către consiliul local/consiliul judeţean sau de către primar/preşedintele consiliului judeţean; 

b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, către inspectoratele şcolare/Ministerul Educaţiei, cu solicitarea de emitere a avizului conform, potrivit prevederilor legale; 

c) transmiterea de către inspectoratele şcolare/Ministerul Educaţiei autorităţilor administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora); 

d) aprobarea, prin HCL/HCJ, a reţelei şcolare, pe baza avizului conform al inspectoratelor şcolare/Ministerului Educaţiei. 

(4) Autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, desfiinţarea unor structuri arondate unităţilor de învăţământ cu personalitate juridică. 

Art. 8 (1) În situaţia în care după începerea cursurilor efectivele de copii şi elevi ale unităţilor de învăţământ preuniversitar de stat cu personalitate juridică pentru care s-a acordat avizul conform şi s-a emis hotărâre a consiliului local/consiliului judeţean/ordin al ministrului, după caz, scad sub limitele prevăzute la art. 16 din Legea învăţământului preuniversitar nr. 198/2023, cu modificările ulterioare, acestea îşi continuă activitatea, urmând a fi reorganizate începând cu anul şcolar următor. 

(3) Dacă după emiterea hotărârii consiliului local privind organizarea reţelei şcolare există solicitări înregistrate, după data începerii cursurilor, de includere în reţeaua şcolară a unor noi unităţi de învăţământ de masă înfiinţate până la data de 31 august, cu respectarea tuturor prevederilor legale, acestea pot fi incluse în reţeaua şcolară până la data de 15 octombrie, prin HCL, cu avizul conform al inspectoratelor şcolare, emis ulterior datei obţinerii acordului secretarului de stat care coordonează învăţământul preuniversitar. 

Având în vedere cele de mai sus, în conformitate cu prevederile art.129 alin. (2) lit. d), alin. (3) lit. e), alin. (7) lit. a) din Ordonanța de urgență nr. 57/2019 privind Codul administrativ, propunem spre dezbatere și aprobare Consiliului Local al Comunei Liebling proiectul de hotărâre privind aprobarea rețelei școlare a unităților de învățământ preuniversitar de stat de pe raza comunei Liebling, propuse să funcționeze pentru anul școlar 2025-2026.

Secretar General al Comunei Liebling

Mariana-Corina VLAȘCICI

